google/wiki40b huggingface dataset:
Κόμικς

Τα κόμικς (αγγλικά: comics), που αναφέρονται και ως ένατη τέχνη ή ως εικοναφήγηση (αγγλικά: graphic storytelling), είναι μια μορφή οπτικής τέχνης που αποτελείται από διαδοχικές εικόνες που συνήθως συνδυάζονται με κείμενο, το οποίο ως εκφερόμενος λόγος τοποθετείται σε συννεφάκια κειμένου, ως περιγραφή σε λεζάντες, ως ηχητικό εφέ σε συννεφάκι με αιχμές, κ.λπ. Στο κόμικ υπάρχει αφηγηματική αλληλουχία μεταξύ των εικόνων.

Ιστορία και είδη

Ενώ αρχικά χρησιμοποιήθηκαν για να εικονογραφηθούν καρικατούρες και για να διασκεδάσουν με απλές και συνηθισμένες ιστορίες, έχουν πλέον εξελιχτεί σε μορφή τέχνης, με πολλά υποείδη. Τα πιο συνηθισμένα είδη κόμικς είναι τα κόμικ στριπς σε εφημερίδες και περιοδικά (και όχι μόνο), όπου μια μικρή ιστορία ξετυλίγεται μέσα σε τρία ή τέσσερα καρέ και οι μεγαλύτερες ιστορίες σε ειδικά περιοδικά, εικονογραφημένες νουβέλλες και άλμπουμ, γνωστές απλά σαν κόμικς ή βιβλία κόμικς. Τα κόμικ στριπ στις εφημερίδες και τα περιοδικά είναι συνήθως δευτερεύουσας σημασίας, προορισμένα να κάνουν ένα γρήγορο κοινωνικό ή πολιτικό σχόλιο και οι σκηνοθετικές - αφηγηματικές τους δυνατότητες είναι βέβαια περιορισμένες αφού πρόκειται για μια απλή λωρίδα (στριπ) με μερικά καρέ στη σειρά. Αντίθετα, στα περιοδικά κόμικς αποτελούν το κύριο υλικό, εκτείνονται σε ολόκληρες σελίδες κι εκεί οι ιστορίες παρουσιάζονται είτε σε συνέχειες από τεύχος σε τεύχος είτε αυτοτελώς.
Αναλόγως το πως ορίζει κανείς τα κόμικς, οι ρίζες τους μπορούν να αναζητηθούν στο 15ο αιώνα ή ακόμα και στα Αιγυπτιακά ιερογλυφικά. Παρόλα αυτά, η σημερινή μορφή τους (με καρέ και κείμενο σε συννεφάκια ή λεζάντες) εμφανίστηκε στα μέσα του 19ου αιώνα. Πρωτοπόρος του είδους θεωρούνται για την μεν Ευρώπη ο ελβετός δάσκαλος, ζωγράφος και καρικατουρίστας Ροδόλφος Τόπφερ, ο οποίος εξέδωσε στα 1837 το πρώτο του κόμικ με τίτλο "Histoire de M. Vieux Bois" (στα 1842 το έργο του αυτό κυκλοφόρησε στις Η.Π.Α. σαν "Οι Περιπέτειες του Odadiah Olduck") και το περιοδικό Ally Sloper's Half Holiday που κυκλοφόρησε στην Αγγλία το 1884. Για τις δε ΗΠΑ το Hogan's Alley του Ρίτσαρντ Άουτκολτ (Richard Outcault), του οποίου κύριος χαρακτήρας ήταν το Κίτρινο Παιδί και ξεκίνησε να δημοσιεύεται σαν ένθετο στριπ σε εφημερίδες το 1895 και πιο συγκεκριμένα στη "New York World" του Joseph Pulitzer.
Τα κόμικς γνώρισαν μεγάλη ανάπτυξη στις πρώτες δεκαετίες του εικοστού αιώνα στην Αμερική, κυρίως από τις ιστορίες με υπερήρωες εταιριών όπως η DC Comics και η Marvel comics. Στην Ευρώπη υπήρχε μια μικρή σκηνή, που ξεκίνησε με πρωτοπόρους τους Βέλγους και εκδόσεις όπως ο Τεντέν και το περιοδικό Spirou. Μετά το δεύτερο παγκόσμιο πόλεμο με την άφιξη των αμερικάνικων κόμικς στην Ευρώπη αλλά και τη μεσολάβηση της δεκαετίας του '60, που αγκάλιασε αντικουλτούρες όπως τα κόμικς, αυτά σιγά-σιγά καθιερώθηκαν ως σοβαρό είδος τέχνης. Από κοντά ακολουθούσε, από τον Μεσοπόλεμο και η Ελληνική σκηνή κόμικς.
2338 Μποχάν

Φυσικά χαρακτηριστικά

Τα κυρίως φυσικά χαρακτηριστικά του Μποχάν είναι άγνωστα. Ο Μποχάν περιστρέφεται γύρω από τον εαυτό του πιθανώς μία φορά κάθε 8 ώρες περίπου και άνω.
Ουμβέρτος του Σπολέτο

Βιογραφία

Ήταν νόθος γιος του Ούγου της Ιταλίας και της ερωμένης του Βάνντελμοντα.
Αδελφός του ήταν ο Μπόζο, που έγινε επίσκοπος. Το 936 ο πατέρας του Ούγος εκτόπισε τον αδελφό του Μπόζο από μάργραβο της Τοσκάνης και έθεσε τον Ουμβέρτο. Ο τελευταίος το 942 έγινε παλατινός κόμης (δούκας). Το επόμενο έτος ο Σάρλιο δούκας του Σπολέτο εκδιώχθηκε, διότι είχε φονεύσει σε διαμάχη και διαδεχθεί τον Άνσκαρ προηγούμενο δούκα του Σπολέτο. Η διαμάχη είχε ενορχηστρωθεί από τον Ούγο, που αντικατέστησε τον Σάρλιο με τον δικό του γιο Ουμβέρτο.
Όταν ο Βερεγγάριος Β΄ έγινε το 950 βασιλιάς της Λομβαρδίας ("Ιταλίας"), ο Ουμβέρτος έχασε το δουκάτο, του επετράπη όμως η μαρκιωνία της Τοσκάνης. Ήταν ο πιο ισχυρός φεουδάρχης της βόρειας Ιταλίας και έμεινε πιστός στον Βερεγγάριο Β΄, ακόμη και όταν ο Όθων Α΄ της Γερμανίας πέρασε τις Άλπεις και ανέλαβε το βασίλειο. Είναι η εποχή που η Λομβαρδία με πρωτεύουσα την Παβία, διεκδικεί την ανεξαρτησία της από τον Γερμανό βασιλιά. Ο Βερεγγάρος Β΄ ηττήθηκε και τότε ο Ουμβέρτος συμφιλιώθηκε με τον Όθωνα Α΄, που και αυτός του επέτρεψε να κρατήσει την Τοσκάνη.
Είναι ο ιδρυτής του ναού Μπάντια Φιορεντίνα στη Φλωρεντία.
Πασικλής ο Ρόδιος

Ο Πασικλής ήταν αρχαίος Έλληνας περιπατητικός φιλόσοφος που καταγόταν από τη Ρόδο.
Φέρεται να ήταν ανεψιός του Εύδημου. Υπήρξε ένας από τους στενότερους μαθητές του Αριστοτέλη. Σ΄ αυτόν αποδίδεται από πολλούς η συγγραφή του πρώτου βιβλίου, «Μετά τα Φυσικά», του Αριστοτέλη.
Λιλιάν Ναλίς

Καριέρα

Ο Ναλίς ξεκίνησε την καριέρα του από την γενέτειρά του, Γαλλία, αγωνιζόμενος για λογαριασμό σειράς γαλλικών συλλόγων όπως οι Χάβρη, Καέν, Γκανγκάμπ και Μπαστιά. Έπειτα από παρουσία για διάστημα τριών σεζόν στην Μπαστιά, ο Ναλίς μετακόμισε στην ιταλική Κιέβο.
Έπειτα από μια κακή αγωνιστική παρουσία με τα χρώματα της Κιέβο, ο Ναλίς πωλήθηκε στην αγγλική Λέστερ Σίτι το 2003, η οποία είχε μόλις προβιβαστεί στην Πρέμιερ Λιγκ. Παρά το γεγονός πως η Λέστερ υποβιβάστηκε άμεσα στην Φούτμπολ Λιγκ Τσάμπιονσιπ, ο Ναλίς παρέμεινε στην ομάδα. Το μοναδικό του τέρμα όσο αγωνίστηκε στην Πρέμιερ Λιγκ με τα χρώματα της Λέστερ, ήταν ένα σουτ στην κίνηση από απόσταση 23 μέτρων σε αναμέτρηση με αντίπαλο την Λιντς Γιουνάιτεντ το 2003.
Κατά την διάρκεια της θερινής μεταγραφικής περιόδου του 2005, ο Ναλίς μεταγράφηκε στην Σέφιλντ Γιουνάιτεντ, ωστόσο καθώς έχασε την θέση του ως βασικό στέλεχος κατά τις απαρχές της σεζόν, παραχωρήθηκε ως δανεικός στην Κόβεντρι Σίτι, προτού, τον Ιανουάριο του 2006, μεταγραφεί στην Πλύμουθ Αργκάιλ. Ο Ναλίς ψηφίστηκε ως ο αγαπημένος παίκτης των φιλάθλων για την σεζόν 2006-07, υπογράφοντας, στην συνέχεια, μονοετή ανανέωση του συμβολαίου του με τον σύλλογο.
Τον Απρίλιο του 2008, έγινε γνωστό πως ο Ναλίς, μετά την λήξη του συμβολαίου του με την Πλύμουθ Αργκάιλ, τον Ιούνιο, θα έμενε ελεύθερος.
Στις 31 Ιουλίου 2008, ο Ναλίς υπέγραψε συμβόλαιο συνεργασίας με την Σουίντον Τάουν, έπειτα από σύντομης διάρκειας δοκιμαστική περίοδο.
Μετά το πέρας της τελευταίας του σεζόν στην Αγγλία, ο Ναλίς επέστρεψε στη Γαλλία, όπου και υπέγραψε συμβόλαιο συνεργασίας με την, με έδρα την Κορσική, ΣΑ Μπαστιά.
Πάολα Νικολέσκο

Βιογραφικά στοιχεία

Η Πάολα γεννήθηκε στην Αθήνα το 1916, ως δεύτερο τέκνο, μετά την αδερφή της Μαρία, του Δημητρίου και της Αικατερίνης Σπηλιωτοπούλου. Η οικογένειά της μετοίκησε σύντομα στον Βόλο, όπου η Πάολα αργότερα φοίτησε στο ωδείο της πόλης. Εκεί την ανακάλυψε ο διευθυντής του Ωδείου Αθηνών ως εξαιρετικό ταλέντο και την έφερε στην Αθήνα, καλύπτοντας τα έξοδα των σπουδών της στο Ωδείο Αθηνών μέχρι την αποφοίτησή της ως αριστούχου.
Η πρώτη της εμφάνιση ήταν στη «Μάντρα» του Αττίκ. Το 1931 πρωτοεμφανίστηκε σε οπερέτα, στο έργο «Τσιν-Τσι-Λα» (ιταλ. «Cin-Ci-Là») του Κάρλο Λομπάρντο με τον θίασο Παρασκευά Οικονόμου. Αργότερα σχημάτισε δικό της θίασο, με τον οποίο έδωσε επιτυχημένες παραστάσεις στην Αθήνα, αλλά και σε άλλες πόλεις και γειτονικές χώρες, ενώ μεταπολεμικά περιόδευσε και στην Αγγλία, τη Γαλλία και για μία δεκαετία στις ΗΠΑ.
Η Πάολα συνεργάστηκε μεταξύ άλλων με τον συνθέτη και στιχουργό Χρήστο Χαιρόπουλο, του οποίου αποτέλεσε την μούσα έμπνευσης. Μάλιστα αυτός της έγραψε αφιερωματικά το τραγούδι "Πάολα", το οποίο στη συνέχεια η ίδια πρωτοερμήνευσε.
Λονγκίντο

Ιστορία

Η ανάβαση στο Όρος Λονγκίντο κατά το 1928, περιγράφεται στο βιβλίο της Vivienne de Watteville «Speak to the Earth» (1935).
Το ορυκτό anyolite πρωτο-ανακαλύφθηκε το 1954, στο Ορυχείο «Mundarara Mine» πλησίον του Λονγκίντο.
Το Λονγκίντο (Longido), προήλθε μετά την Κυβερνητική απόφαση του 2007, αναφορικά με το διαχωρισμό της Περιοχής Μοντούλι (Monduli District).

Κατάσταση Τμήματος

Επιπλέον της πόλης Λονγκίντο, το Τμήμα περιλαμβάνει το χωριό Engikareti.
Χρύσανθος Πανάς

Η ζωή του

O Χρύσανθος Πανάς γεννήθηκε το 1968 στην Αθήνα και μεγάλωσε στο παραθαλάσσιο προάστιο της Βουλιαγμένης.Κατάγεται από την οικογένεια ευγενών Πανά της Κεφαλονιάς της οποίας οι ρ'ιζες ανάγονται στον 16ο αιώνα. Είναι απόφοιτος της ΑΣΟΕΕ και του Deree Aθηνών. Είναι παντρεμένος με τη σχεδιάστρια κοσμημάτων Έλενα Σύρακα και είναι πατέρας του ράπερ Lil Koni.

Επιχειρήσεις

Ξεκίνησε την ενασχόληση με τις επιχειρήσεις σε νεαρή ηλικία μαζί με τον μεγάλο αδερφό του Σπύρο, αναλαμβάνοντας το management ενός beach bar εντός των εγκαταστάσεων του Ναυτικού Ομίλου Βουλιαγμένης. Το 1992 δημιούργησαν την εταιρεία Panas Group Sophisticated Hospitality, η οποία στο πέρασμα του χρόνου απέκτησε την ιδιοκτησία ή τη διαχείριση εστιατορίων και κέντρων διασκέδασης στην Αθήνα και τα Νότια Προάστια. Ανάμεσα τους το παραθαλάσσιο Island Club Restaurant που άνοιξε το 1994, το ιστορικό Καφέ Ζόναρς (Zonars) στη συμβολή των οδών Πανεπιστημίου και Βουκουρεστίου που άνοιξε πάλι τις πύλες του το 2015 και ένα members club αφιερωμένο σε πολιτιστικές εκδηλώσεις.

Άλλες δραστηριότητες

Ο Χρύσανθος Πανάς είναι συλλέκτης έργων Τέχνης. Ξεκινώντας από το 1990 κατάφερε να δημιουργήσει μια μεγάλη συλλογή που αποτελείται από περισσότερα από 300 έργα Τέχνης καλλιτεχνών όπως οι Marina Abramović, Stephen Antonakos, Thomas Helbig και Γιώργος Μπουζιάνης.
Το 2016 ανακοίνωσε πως το ποσό του 1€ από κάθε λογαριασμό στο Zonars θα δωρίζεται στον φιλανθρωπικό οργανισμό ΕΛΕΠΑΠ (Ελληνική Εταιρία Προστασίας και Αποκατάστασης Αναπήρων Προσώπων) και το 2018 τιμήθηκε από την Μαριάννα Βαρδινογιάννη, Πρόεδρο του συλλόγου Ελπίδα - Σύλλογος φίλων παιδιών με καρκίνο για την υποστήριξη που προσέφερε σε παιδιά με νεοπλασματικές ασθένειες.
Πρωτάθλημα Ε.Π.Σ. Αθηνών 1923-24

Το Πρωτάθλημα της ΕΠΣ Αθηνών την περίοδο 1923-24, στο οποίο συμμετείχαν πέντε ομάδες, το κατέκτησε ο Απόλλων Αθηνών.

Λεπτομέρειες

Το πρώτο πρωτάθλημα της ΕΠΣΑ διεξήχθη από τις 20 Απριλίου ως τις 8 Ιουνίου 1924 και όλοι οι αγώνες έγιναν στο γήπεδο του Παναθηναϊκού. Σε αυτό μετείχαν οι πέντε από τις έξι ιδρύτριες ομάδες της Ένωσης.
Στο ξεκίνημα της σεζόν, πέντε αθηναϊκές ομάδες μετείχαν στο Πρωτάθλημα Ε.Π.Σ. Αθηνών-Πειραιώς 1923-1924 αλλά καθώς είχαν πολλά παράπονα από τη διαιτησία, στις 30 Μαρτίου 1924 οι τρεις από αυτές αποχώρησαν, δύο αγωνιστικές πριν από τη λήξη του πρωταθλήματος και ενώ ο τίτλος φαινόταν πως θα κριθεί ανάμεσα στον Ο.Φ. Περαιώς και τον Α.Π.Σ. Πειραιώς, ο οποίος τελικά κατέκτησε τον τίτλο. Αποχώρησαν ο Παναθηναϊκός, ο Απόλλων Αθηνών και ο Αθηναϊκός Α.Σ..
Σχεδόν αμέσως, οι τρεις αυτοί σύλλογοι μαζί με τον τότε ιδρυθέντα Μίλωνα Αθηνών, τον Πανιώνιο και τον Ατρόμητο Αθηνών δημιούργησαν την ΕΠΣ Αθηνών και προχώρησαν στη διεξαγωγή ξεχωριστού πρωταθλήματος. Μετείχαν πέντε σύλλογοι (δεν μετείχε ο Ατρόμητος, ο οποίος άργησε να εγγραφεί στην ΕΠΣΑ) και αγωνίστηκαν σε τουρνουά ενός γύρου με σύστημα βαθμολογίας 2-1-0. Στην πρώτη θέση ισοβάθμησαν ο Απόλλων Αθηνών με τον Παναθηναϊκό. Ακολούθησε αγώνας κατάταξης, δηλαδή ο τελικός του πρωταθλήματος, στον οποίο ο Απόλλων νίκησε με 1-0 και κατέκτησε το πρώτο πρωτάθλημα της Αθήνας.
Ο Πανιώνιος και ο Μίλων, που τερμάτισαν στις τελευταίες θέσεις, δεν έλαβαν μέρος στο επόμενο πρωτάθλημα 1924-25. Ο μεν Πανιώνιος εντάχθηκε ξανά στην ΕΠΣΑ από τη σεζόν 1925-26 και μετείχε στη Β΄ κατηγορία και αργότερα στη Γ΄ κατηγορία, ο δε Μίλων Αθηνών αποδείχθηκε εφήμερη ομάδα και διαλύθηκε (δεν έχει σχέση με τον πολύ μεταγενέστερο Μίλωνα Ν. Σμύρνης, ο οποίος άλλωστε δεν είχε ποτέ ποδοσφαιρικό τμήμα).
Βούλις

Η Βούλις  ή Βούλιδα ήταν παραθαλάσσια πόλη της αρχαίας Φωκίδας στον  όρμο της Ζάλτσας, του αρχαίου μυχού στα βόρεια παράλια του Κορινθιακού  κόλπου,χτισμένη πάνω σ΄ένα απόκρημνο βράχο περίπου 1500 μέτρα από την ακρογιαλιά. Σήμερα η περιοχή αυτή ανήκει στον Νομό Βοιωτίας και συγκεκριμένα στο Δ.δ. Αγίας Άννας του ΔήμουΛεβαδέων

Ιστορικά στοιχεία

Τα μόνα ιστορικά στοιχεία για την Βούλιδα είναι αυτά που αναφέρει ο αρχαίος περιηγητής Παυσανίας όταν την επισκέφτηκε με καράβι από την Αντίκυρα , ότι στα σύνορα της Φωκίδας με την Βοιωτία υπήρχε η πόλης Βούλιδα που πήρε το όνομα της από τον αρχηγό της αποικίας Βούλωνα. Οι δωρικής καταγωγής κάτοικοι της Βούλιδας δεν ανήκαν ούτε στο κοινό των Βοιωτών αλλά ούτε και στο κοινό των Φωκαέων, αναγκάστηκαν όμως από τον Φιλόμηλο όταν άρχισε ο τρίτος ιερός πόλεμος να συμμετάσχουν στο κοινό των Φωκέων και να πολεμήσουν κατά των Θηβαίων. Η πόλις δεν είχε αξιόλογες κατασκευές, οι κάτοικοι της ήσαν οι περισσότεροι ψαράδες οστράκων πορφύρας και βγάζουν από αυτά την βαφή πορφύρα , υπήρχαν δύο ξύλινα αγάλματα της θεάς Άρτεμης και του Διόνυσου  και τιμούσαν τον Θεό Μέγιστο.
Στην περιοχή δεν έχουν γίνει ανασκαφές και δεν είναι γνωστό πότε  οι κάτοικοί της την εγκατέλειψαν.
Διαδικτυακά χρώματα

Ορισμός

Το σύστημα HTML, το οποίο αποτελεί την γλώσσα γραφής των ιστοσελίδων, χρησιμοποιεί για την απεικόνιση των χρωμάτων το μοντέλο RGB, στην δεκαεξαδική του μορφή.
Υπάρχει επίσης η δυνατότητα να χρησιμοποιηθεί ένα χρώμα με το όνομά του στα αγγλικά σε μερικές περιπτώσεις.
Οι πρώτες εκδόσεις του Mosaic και του Netscape Navigator χρησιμοποιούσαν τα ονόματα χρωμάτων του συστήματος X11 ως βάση για τις χρωματικές τους λίστες, αφού και τα δύο ξεκίνησαν σαν προγράμματα για το X Window System. Η προέλευση της χρωματικής λίστας του X11 δεν είναι γνωστή.
Τσαμαντάς Θεσπρωτίας

Ιστορία

Ο Τσαμαντάς, το βορειότερο χωριό της Θεσπρωτίας, παλαιότερα ήταν ένα από τα μεγαλύτερα κεφαλοχώρια της περιοχής. Η ίδρυσή του εντοπίζεται περί τον 13ο αιώνα όπου κατέστη μικρό χωροδεσποτάτο της βυζαντινής οικογένειας των Τσαμαντούρων που διώχθηκαν από τον Αυτοκράτορα Μιχαήλ Η΄ τον Παλαιολόγο. Κατά το β΄ μισό του 18ου αιώνα, μετά από ενέργειες του μοναχού Κυπριανού, ιδρύθηκε στον Τσαμαντά κοινό ελληνικό σχολείο.  
Μετά την απελευθέρωση της περιοχής από τον ελληνικό στρατό, συνέχισε το χωριό την πρόοδό του πλην όμως στα χρόνια που ακολούθησαν και κυρίως μετά τον Β' Παγκόσμιο Πόλεμο και τον Εμφύλιο πόλεμο η περιοχή σχεδόν ερημώθηκε. 
Κοντά στο χωριό βρίσκονται η αφιερωμένη στον Άγιο Γεώργιο ιστορική μονή της Καμύτσιανης, καθώς και τα ερείπια αρχαίας ακρόπολης.
Τρισκαιδεκαφοβία

Η τρισκαιδεκαφοβία είναι ο φόβος για τον αριθμό δεκατρία, που θεωρείται πρόληψη. Ο φόβος για την Παρασκευή και 13 αποκαλείται παρασκευοδεκατριαφοβία.

Προέλευση

Το δεκατρία μπορεί να θεωρείται "κακός" αριθμός απλά επειδή είναι μια μονάδα πάνω από το δώδεκα, που είναι δημοφιλής αριθμός σε πολλούς πολιτισμούς (λόγω του ότι είναι εξαιρετικά σύνθετος αριθμός). Όταν μια ομάδα δεκατριών αντικειμένων διαιρεθεί στα δυο, στα τρία, στα τέσσερα ή στα έξι, πάντα ένα αντικείμενο περισσεύει.
Ο αριθμός 13 έχει επίσης για κάποιους και βιβλικές προεκτάσεις. Στο Μυστικό Δείπνο, μετά τον οποίο ο Ιούδας πρόδωσε τον Ιησού, οι συνδαιτυμόνες ήταν 13.
Σχέση έχει επίσης το γεγονός ότι ένα σεληνοηλιακό ημερολόγιο πρέπει να έχει 13 μήνες σε κάποια χρόνια, ενώ το ηλιακό Γρηγοριανό ημερολόγιο και το σεληνιακό Ισλαμικό ημερολόγιο έχουν πάντοτε 12 μήνες σε ένα χρόνο.
Η τρισκαιδεκαφοβία μπορεί να επηρέαζε και τους Βίκινγκς-πιστεύεται ότι ο Λόκι στη σκανδιναβική μυθολογία ήταν ο 13ος θεός, κατά τον ίδιο τρόπο που στο Χριστιανισμό ο Σατανάς θεωρείται ο 13ος άγγελος.
Ο κώδικας του Χαμουραμπί, που γράφτηκε στη Μεσοποταμία περίπου το 1686 π.Χ., παραλείπει τον αριθμό 13. Κάτι τέτοιο υπονοεί ότι η πρόληψη υπήρχε πολύ πριν τη Χριστιανική εποχή.

Παρόμοιες φοβίες

Η τετραφοβία, ο φόβος του αριθμού 4, δεν είναι σπάνια στην Κίνα, την Ιαπωνία και την Κορέα, όπου τα κτίρια (γραφεία, πολυκατοικίες, ξενοδοχεία, νοσοκομεία κλπ) συχνά δεν έχουν 4ο όροφο, και μερικές φορές κανείς όροφος δεν έχει τον αριθμό 4 (π.χ. 14, 41 κλπ), κάτι που συμβαίνει και στα συγκροτήματα κατοικιών. Οι Κινέζικες λέξεις "τέσσερα" και "πεθαίνω" προφέρονται ακριβώς όμοια εκτός από τον τόνο. Η Γιαπωνέζικη και Κορεάτικη προφορά αυτών των δυο λέξεων προήλθε από τα Κινέζικα, κι έτσι οι τρεις αυτοί πολιτισμοί μοιράζονται σήμερα τον ίδιο φόβο για τον αριθμό τέσσερα. Περιέργως, ο αριθμός 13 θεωρείται τυχερός στα μέρη αυτά, καθώς η προφορά του "τρία" (san) μοιάζει με την προφορά του "ζω" ή "επιβιώνω" στα Κινέζικα και Κορεάτικα. Έτσι, σε κάποια συγκροτήματα κατοικιών μπορεί κάποιος να βρει το Μπλοκ 13Α εκεί που κανονικά θα υπήρχε το Μπλοκ 14. Στην Κίνα τα κινητά τηλέφωνα που έχουν αριθμό που περιέχει το 4 πουλιούνται σε πολύ χαμηλότερη τιμή από τα υπόλοιπα.
Στην Ιταλία "κακός" θεωρείται ο αριθμός 17. Όταν γραφεί με το ρωμαϊκό σύστημα αρίθμησης σαν XVII, μπορεί να αναγραμματιστεί σε VIXI, που στα Λατινικά σημαίνει "έζησα", δηλ. η ζωή μου τελείωσε. Στην Ιταλία δεν είναι σπάνιο να βρει κανείς κτίρια που δεν έχουν 17ο όροφο, ή ξενοδοχεία που δεν έχουν δωμάτιο 17. Ο εθνικός αερομεταφορέας της Ιταλίας, η Alitalia, δεν έχει σειρά 17 στα καθίσματα των αεροπλάνων της, και το ίδιο συμβαίνει και με τη γερμανική εταιρία Germanwings, που πετά σε πολλές Ιταλικές πόλεις. Η Ρενώ πούλησε το μοντέλο της "R17" σαν "R177" στην Ιταλία.
Θεώρημα κέντρου βάρους του Πάππου

Στη γεωμετρία, το θεώρημα κέντρου βάρους του Πάππου, που είναι επίσης γνωστό και ως θεώρημα του Πάππου ή θεώρημα του Γκούλντιν, ή θεώρημα των Πάππου–Γκούλντιν, αφορά τα δύο σχετικά θεωρήματα που ασχολούνται με το εμβαδόν και τον όγκο των επιφανειών και των στερεών εκ περιστροφής.
Το θεώρημα αποδίδεται στον Πάππο τον Αλεξανδρέα και εξίσου στον Πολ Γκούλντιν (Paul Guldin).

Γενικεύσεις

Το θεώρημα, υπό κατάλληλες συνθήκες, μπορεί να γενικευθεί για αυθαίρετες καμπύλες και σχήματα.
Αλεξέι Αλεξέγιεβιτς Αμπρικόσοφ

Οικογένεια και σπουδές

Ο Α.Α. Αμπρικόσοφ γεννήθηκε στη Μόσχα. Αμφότεροι οι γονείς του ήταν ιατροί: Ο διακεκριμένος παθολόγος Αλεξέι Ιβάνοβιτς Αμπρικόσοφ, μέλος της Σοβιετικής Ακαδημίας Επιστημών, και η Φανή Βουλφ-Αμπρικόσοβα. Η αδελφή του Μαρία Α. Αμπρικόσοβα (1929-1998), έγινε επίσης ιατρός. Ο Αλεξέι Αλεξέγιεβιτς απεφοίτησε από το Κρατικό Πανεπιστήμιο της Μόσχας το 1948. Από το 1948 μέχρι το 1965 εργάσθηκε στο Ινστιτούτο Φυσικών Προβλημάτων της Σοβιετικής Ακαδημίας Επιστημών, από όπου πήρε δύο διδακτορικά: Το 1951 για τη θεωρία της θερμικής διαχύσεως σε πλάσματα και τον τίτλο του «Διδάκτορα των Φυσικών και Μαθηματικών Επιστημών» (ένα «ανώτερο διδακτορικό») το 1955 για μία διατριβή με θέμα την κβαντική ηλεκτροδυναμική σε υψηλές ενέργειες.

Σταδιοδρομία

Από το 1965 μέχρι το 1988 ο Αμπρικόσοφ εργάσθηκε στο Ινστιτούτο Λαντάου Θεωρητικής Φυσικής της Σοβιετικής Ακαδημίας Επιστημών και ταυτόχρονα ήταν καθηγητής στο Κρατικό Πανεπιστήμιο της Μόσχας από το ίδιο έτος. Επιπροσθέτως, ήταν επισκέπτης στο Ινστιτούτο Φυσικής και Τεχνολογίας της Μόσχας από το 1972 μέχρι το 1976 και στο Ινστιτούτο Χάλυβα και Κραμάτων (σήμερα Εθνικό Πανεπιστήμιο Επιστήμης και Τεχνολογίας) στη Μόσχα από το 1976 ως το 1991. Υπήρξε πλήρες μέλος της Σοβιετικής Ακαδημίας Επιστημών από το 1987 μέχρι το 1991 και στη συνέχεια πλήρες μέλος της διάδοχής της Ρωσικής Ακαδημίας Επιστημών.
Σε δύο εργασίες του, το 1952 και το 1957, ο Αμπρικόσοφ ερμήνευσε το πώς μαγνητική ροή μπορεί να διεισδύσει μέσα σε μία τάξη υπεραγωγών, που είναι γνωστή ως υπεραγωγοί τύπου II. Η διάταξη των γραμμών της μαγνητικής ροής μέσα σε αυτούς τους υπεραγωγούς αποκαλείται πλέγμα δίνης Αμπρικόσοφ (Abrikosov vortex lattice).
Από το 1991 ο Αμπρικόσοφ εργαζόταν στο Εθνικό Εργαστήριο Αργκόν στο Ιλινόι των ΗΠΑ, όπου και προάχθηκε σε «Διακεκριμένο επιστήμονα» στην Ομάδα Θεωρίας της Συμπυκνωμένης Ύλης στον Τομέα Επιστήμης των Υλικών. Η πρόσφατη έρευνά του επικεντρώθηκε στην προέλευση της μαγνητοαντιστάσεως, μιας ιδιότητας ορισμένων υλικών που συνίσταται στη μεταβολή της ηλεκτρικής τους αντιστάσεως υπό την επίδραση ενός μαγνητικού πεδίου

Προσωπική ζωή

Ο Αλεξέι Αλεξέγιεβιτς Αμπρικόσοφ νυμφεύθηκε τη Σβετλάνα Γιούργιεβνα Μπούνκοβα το 1977. Απέκτησαν τρία παιδιά: δύο γιους και μία κόρη. Απεβίωσε στο Πάλο Άλτο της Καλιφόρνιας σε ηλικία 88 ετών.
Ύαινα η στικτή

Η στικτή ύαινα (Crocuta crocuta), επίσης γνωστή ως γελαστή ύαινα (και ως κροκόττας, κοροκόττας, κοροκότας ή κροκούττας), είναι είδος ύαινας, που προς το παρόν χαρακτηρίζεται ως το μοναδικό υπάρχον μέλος του γένους Crocuta, που προέρχεται από την υποσαχάρια Αφρική. Είναι καταγεγραμμένη ως όντας ελάχιστης ανυσηχίας από την IUCN λόγω της ευρύτατης έκτασης και του μεγάλου αριθμού της που εκτιμάται μεταξύ 27.000 και 47.000 ατόμων. Ωστόσο, το είδος αντιμετωπίζει μειώσεις έξω από τις προστατευόμενες περιοχές εξαιτίας της απώλειας οικοτόπων και της λαθροθηρίας. Το είδος μπορεί να έχει προέλθει από την Ασία, και κάποτε εκτεινόταν σε όλη την Ευρώπη για τουλάχιστον ένα εκατομμύριο χρόνια μέχρι το τέλος του Ύστερου Πλειστόκαινου. Η στικτή ύαινα είναι το μεγαλύτερο γνωστό μέλος των Υαινιδών και φυσικά διακρίνεται από τα άλλα είδη από την αμυδρώς αρκουδίσια σωματοδόμησή της, τα στρογγυλεμένα αυτιά της, την λιγότερο προεξέχουσα χαίτη της, τη διάστικτη γούνα της, την πιο διπλής χρήσης οδοντοφυΐα της, τις λιγότερες θηλές της και την παρουσία ενός ψευδο-πέους στο θηλυκό. Είναι το μοναδικό είδος θηλαστικού που στερείται εξωτερικού κολπικού ανοίγματος.
Γιάννης Πάριος

Βιογραφία

Γεννήθηκε στις 8 Μαρτίου 1946 στην Πάρο, στο ιδιωτικό νοσοκομείο "Αγ.Φανούριος". Ο Γιάννης Πάριος έχει παντρευτεί δύο φορές. Την πρώτη φορά με την Ντίνα Μαρκοπούλου, με την οποία απέκτησε 2 παιδιά, τον Χάρη Βαρθακούρη και τον Θανάση Βαρθακούρη. Την δεύτερη φορά με την ηθοποιό Σοφία Αλιμπέρτη με την οποία έχει κάνει δύο παιδιά τον Μιχαήλ-Άγγελο και τον Νικόλα Βαρθακούρη.
806 Γκυλντενία

Φυσικά χαρακτηριστικά

Η μέση διάμετρος της Γκυλντενίας εκτιμάται σε 62,64 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,026, από τα μικρότερα γνωστά για αστεροειδή.
Διοργανώσεις Ε.Π.Σ. Άρτας 2016–17

Α' φάση

Οι αγώνες έγιναν στις 10 και 11 Σεπτεμβρίου 2016.
ΓΑΣ Αναγέννηση Άρτας-ΑΕ Ξηροβουνίου 0-1 διακοπή
Ολυμπιακός Καλοβάτου-ΑΟ Φιλοθέης 0-3
Προοδευτική Γραμμενίτσας-Ηρόδοτος Καλογερικού 0-3
ΑΟ Κορφοβουνίου-Ολυμπιάς Αγίας Παρασκευής 1-3
Παναγροτικός Αγίου Σπυρίδωνα-Σκουφάς Κομποτίου 2-4
Δόξα Άρτας-ΑΕΜ Μέλισσα 1-0
Απόλλων Γλυκορίζου-ΠΑΣ Ανέζα 1-0
Χωρίς αγώνα:ΑΕ Μενιδίου,Αχιλλέας Νεοχωρίου,ΑΟ Φλωριάδας,Φιλέλληνες Πέτα,ΑΕ Κιρκιζάτων Πλησιών,ΑΟΚ Τζουμέρκων,ΑΕ Καμπής,Κυράτσα Αγίου Δημητρίου,Νίκη Καλαμιάς
Το παιχνίδι Αναγέννηση Άρτας-ΑΕ Ξηροβουνίου κατακυρώθηκε στην δεύτερη με 0-3 αα.Η Αναγέννηση Άρτας έμεινε με λιγότερο από 7 παίχτες.

Β' φάση

Οι αγώνες έγιναν στις 28 Σεπτεμβρίου και στις 5 Οκτωβρίου 2016.
ΑΕ Ξηροβουνίου-Ολυμπιάς Αγιάς Παρασκευής 2-2 (4-2 παρ.)
Δόξα Άρτας- ΑΟΚ Τζουμέρκων 6-1
Ηρόδοτος Καλογερικού-ΑΟ Φιλοθέης 2-0
Νίκη Καλαμιάς-Φιλέλληνες Πέτα 1-4
Σκουφάς Κομποτίου-Κυράτσα Αγίου Δημητρίου 6-0
ΑΕ Μενιδίου-ΑΕ Κιρκιζάτων Πλησιών 2-2 (3-2 παρ.)
Αχιλλέας Νεοχωρίου-Απόλλων Γλυκορίζου 0-4
ΑΟ Φλωριάδας-ΑΕ Καμπής 7-0

Γ' φάση

Οι αγώνες έγιναν στις 26 Οκτωβρίου 2016
Απόλλων Γλυκορίζου-ΑΟ Φλωριάδας 0-5
Φιλλέλληνες Πέτα-ΑΕ Μενιδίου 2-1
Δόξα Άρτας-ΑΕ Ξηροβουνίου 2-1
Ηρόδοτος Καλογερικού-Σκουφάς Κομποτίου 0-1

Δ' φάση

Οι αγώνες έγιναν στις 28 Δεκεμβρίου 2016
Σκουφάς Κομποτίου-ΑΟ Φλωριάδας 2-1
Δόξα Άρτας-Φιλλέληνες Πέτα 0-0 (3-1 παρ.)

Ε' φάση

Ο τελικός έγινε στις 25 Φεβρουαρίου 2017 στο Δημοτικό στάδιο Άρτας.
Δόξα Άρτας-Σκουφάς Κομποτίου 0-0 (0-3 παρ.)
Δανιήλ της Σουηδίας

Πρώιμη ζωή

Ο Δανιήλ γεννήθηκε στις 15 Σεπτεμβρίου 1973 στο Έρεμπρο της Σουηδίας, την ημέρα που ο Κάρολος ΙΣΤ΄ Γουσταύος ανέβηκε στο θρόνο. Η οικογένειά του ζούσε στην περιοχή Μπρικεμπάκεν και μεγάλωσε στο Οκελμπό.
Είναι γιος του Σουηδού κοινωνιολόγου, και πρώην δημοτικού υπαλλήλου, Όλλε Βέστλινγκ και της Έυας Βέστλινγκ (πρώην Βέστρινγκ), έχει μια αδελφή την Άννα Βέστλινγκ Σόντερστρομ (γεννημένη ως Άννα Βέστλινγκ). Η Βάφτιση του έγινε τον Ιανουάριο του 1974. Η οικογένειά του έχει Δασική Φινλανδική καταγωγή και ο πατέρας του είναι ηγέτης στην Δασική Φινλανδική κοινότητα.
Βραβείο Orange

To Βραβείο Orange (Orange Broadband Prize for Fiction) αποτελεί ένα από τα σημαντικότερα λογοτεχνικά βραβεία στο Ηνωμένο Βασίλειο. Απονέμεται κάθε χρόνο σε λογοτέχνιδες οποιασδήποτε εθνικότητας, για το καλύτερο μυθιστόρημα (αρχικό και πλήρες) που είναι γραμμένο στα αγγλικά και εκδόθηκε στο Ηνωμένο Βασίλειο κατά την προηγούμενη χρονιά από την απονομή.
Η νικήτρια του βραβείου λαμβάνει και το ποσό των 30.000 £, μαζί με ένα χάλκινο αγαλματίδιο, που ονομάζεται "Bessie" , που είναι δημιουργία της Γκρίζελ Νίβεν, αδερφής του ηθοποιού Ντέιβιντ Νίβεν.
To γεγονός ότι το εν λόγω βραβείο απονέμεται αποκλειστικά σε γυναίκες, έχει προκαλέσει σχόλια. Η βραβευμένη με Βραβείο Μπούκερ, Α. Σ. Μπάιατ, το αποκάλεσε σεξιστικό βραβείο και η ίδια απαγόρευσε στους εκδότες της να έχουν τα βιβλία της υποψήφια για το Orange.